|  |  |  |
| --- | --- | --- |
| http://www.cyprus.gov.cy/portal/portal.nsf/0/64b48afa606d5553c22570360021f4a4/Text/8.30D2?OpenElement&FieldElemFormat=jpg |  | logo |
| ΚΥΠΡΙΑΚΗ ΔΗΜΟΚΡΑΤΙΑ  **ΥΠΟΥΡΓΕΙΟ**  **ΜΕΤΑΦΟΡΩΝ, ΕΠΙΚΟΙΝΩΝΙΩΝ ΚΑΙ ΕΡΓΩΝ** |  | | |

**ΑΝΑΚΟΙΝΩΣΗ**

Έκτακτα μέτρα για παρεμπόδιση της εξάπλωσης του κoρωνοϊού COVID-19

Το Τμήμα Ηλεκτρομηχανολογικών Υπηρεσιών σύμφωνα με το περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του κoρωνοϊού COVID-19), Διάταγμα (Αρ.3) του 2020 και ειδικότερα της παραγράφου 2(στ) αυτού και της διάταξης «Οι πιο πάνω υπηρεσίες θα λειτουργούν με προσωπικό ασφαλείας για επείγοντα θέματα και εξυπηρέτηση των πολιτών για έκτακτες ανάγκες», ανακοινώνει τα πιο κάτω μέτρα μέχρι τις 30 Απριλίου 2020 ή μέχρι νεότερης ειδοποίησης:

1. Αιτήσεις για έκδοση καρτών ταχογράφου θα υποβάλλονται ΜΟΝΟ στις απολύτως απαραίτητες περιπτώσεις, και μετά από τηλεφωνική συνεννόηση με λειτουργό του Τμήματος (Λευκωσία: 22800454, Λάρνακα: 22813640, Λεμεσός:25827150, Πάφος: 26821136)
2. Αναστέλλεται η υποβολή όλων των αιτήσεων που προνοούνται στον περί των Τεχνιτών Οχημάτων Νόμο εκτός από την αίτηση ανανέωσης άδειας τεχνίτη οχημάτων, η υποβολή της οποίας θα γίνεται μετά από τηλεφωνική συνεννόηση με λειτουργό του Τμήματος (Λευκωσία: 22800454, Λάρνακα: 22813640, Λεμεσός:25827150, Πάφος: 26821136).
3. Αναστέλλεται η υποβολή αιτήσεων για έκδοση Πιστοποιητικών Ικανότητας αδειούχων ηλεκτρολόγων, όλων των ειδικοτήτων.
4. Αναστέλλεται η υποβολή αιτήσεων για νέες επιχειρήσεις για έκδοση Άδειας Ενάσκησης της Επιχείρησης.
5. Για την ανανέωση της Άδειας Ενάσκησης της Επιχείρησης η υποβολή αιτήσεων θα γίνεται μετά από τηλεφωνική συνεννόηση με λειτουργό του Τμήματος (Λευκωσία: 22800424, Λάρνακα: 22813640, Λεμεσός:25827150, Πάφος: 26821136)
6. Πληρωμή για έκδοση Πιστοποιητικού Εγγραφής ηλεκτρολόγων, θα γίνεται αποδεκτή μόνο ηλεκτρονικά στη διεύθυνση [www.jccsmart.com](http://www.jccsmart.com).
7. Αίτηση για τον έλεγχο ηλεκτρικής εγκατάστασης θα γίνεται μετά από τηλεφωνική συνεννόηση με λειτουργό του Τμήματος (Λευκωσία: 22800355, Λάρνακα: 22813640, Λεμεσός:25827150, Πάφος: 26821136).

Καταληκτικά σημειώνεται ότι, επισκέψεις στα Κεντρικά Γραφεία του Τμήματος και στα Επαρχιακά Γραφεία, θα πρέπει να γίνονται **ΜΟΝΟ** στις απαραίτητες περιπτώσεις και μετά από τηλεφωνική συνεννόηση με λειτουργό του Τμήματος όπως αναφέρονται πιο πάνω.

Επίσης τονίζεται ότι τα πιο πάνω μέτρα δύναται να διαφοροποιηθούν και να εκδοθούν νέες οδηγίες

|  |  |
| --- | --- |
| 19 Μαρτίου 2020  Τμήμα Ηλεκτρομηχανολογικών Υπηρεσιών |  |